התשובה הידועה לנו כיום היא: כן.
שאלה זו מעסיקה פחות את הנשים שעברו הגדלת חזה על ידי הזרקת שומן, ויותר את הנשים שעברו הגדלת שדיים באמצעות משתלים מג'ל סיליקון. אלה האחרונות תוהות האם הנקה עם משתלים היא בטוחה לתינוק שלהן, וחוששות מהאפשרות לדליפה של כימיקלים ממשתלי הסיליקון אל חלב האם.
עד כה לא קיימים דיווחים קליניים על בעיות שהתעוררו אצל תינוקות שינקו משדיים עם משתלי סיליקון, להיפך. לדוגמה, תוצאות מחקר (Breast Milk Contamination and Silicone Implants…), שעסק בנושא זיהום חלב-אם ומשתלי סיליקון ונערך על ידי חוקרים מאוניברסיטת אונטריו, קנדה, בראשותו של המנתח הפלסטי, ג׳ון, ל׳ סמפל (John L. Semple):
מחקר זה בדק:
את ההבדלים בממוצע רמות הסיליקון בחלב האם של נשים מניקות, עם ובלי משתלים,
ובמקביל בדק גם שני מקורות אפשריים נוספים לסיליקון בתזונת תינוקות – חלב פרה ופורמולות.
ממצאי המחקר הראו כי לא נמצא הבדל בין ממוצע רמות הסיליקון בחלב האם ובדם של נשים מניקות עם משתלי סיליקון בהשוואה לנשים מניקות ללא משתלים.
בנוסף, נמצאו רמות סיליקון גבוהות פי 10 בחלב פרה, ואף גבוהות יותר בפורמולות לתינוקות.